**Kuinka muodostan hyvän tutkimuskysymyksen?**

**-tärkeistä aiheista toteuttamiskelpoista tutkimusta**

Tuomas Koskela, prof, Tampereen yliopisto

Aleksi Varinen, kliininen opettaja, Tampereen yliopisto

Merja Laine, koulutusylilääkäri ja AkaTK-koordinaattori, HUS ja HY

**Tavoite:** Oppia PICOt-menetelmän käyttöä tutkimuskysymyksen muodostamisessa. Oppia valitsemaan tutkimuskysymykseen sopiva tutkimusasetelma.

**Tausta:** Tutkijan/tutkimusryhmän tulisi perusteellisesti pohtia tutkimuskysymystään ennen tutkimuksen aloittamista. Kun tutkimuskysymys on hyvin muodostettu, on helpompi pohtia sitä mikä asetelma on tutkimukseen sopiva, mitä resursseja tutkimuksen toteutukseen tarvitaan ja sitä onko tutkimus ylipäänsä toteuttamiskelpoinen.

**Sisältö:** Osallistujien omia perusterveydenhuoltoon liittyviä tutkimusideoita hyödynnetään tutkimuskysymysten muodostamisessa. Tutkimuskysymysten muodostamisessa käytetään PICOt-menetelmää (P=Patient/population, I=Intervention/Interest, C=Comparator/Control, O=Outcome, T=Time for follow-up)

**Menetelmä:** Jokoosallistujien omia tutkimusideoita tai muita perusterveydenhuollon näkökulmasta relevantteja aiheita käytetään materiaalina tutkimuskysymysten muodostamisessa pienryhmissä. Ryhmät tuottavat fläpit PICOt-tuotoksistaan, jotka lopuksi käydään yhdessä läpi.

Osallistujia pyydetään etukäteen pohtimaan tärkeiksi kokemiaan aiheita, joista kiinnostaisi tehdä tutkimustyötä perusterveydenhuollossa. Tutkimusideoita voi lähettää sähköpostilla etukäteen osoitteeseen tuomas.koskela@tuni.fi. Workshoppiin osallistuminen on kuitenkin mahdollista myös ilman omaa tutkimusideaa! Maksimiosallistujamäärä 30.